มีอาการเจ็บแสบๆ ที่อวัยวะเพศตอนที่ผู้ชายปล่อยน้ำอสุจิออกมา (ปล่อยใน) คือจะเป็นเฉพาะเวลาที่ผู้ชายไม่เอาออกเร็ว ถ้าเอาออกเลยตอนปล่อยเสร็จจะไม่เจ็บ แต่ถ้าแช่ไว้จะแสบๆค่ะ ผิดปกติหรือป่าวคะ
สวัสดีค่ะ อาการเจ็บแสบที่อวัยวะเพศหญิงขณะมีเพศสัมพันธ์นั้น อาจจะเกิดจากการถลอกหรือเสียดสีของช่องคลอดหรืออวัยวะเพศหญิงขณะมีเพศสัมพันธ์ ซึ่งถ้าสัมพันธ์กับการสอดใส่หรือถอดออกของอวัยวะเพศอย่างรวดเร็วก็อาจเกิดขึ้นได้ สาเหตุอื่นๆเช่น การมีแผลที่อวัยวะเพศจากสาเหตุใดๆเช่นการติดเชื้อต่างๆเช่นเริม หูด แผลริมอ่อน หรือมีเนื้องอกที่อวัยวะเพศ พอไปครูดโดนแรงๆอาจมีอาการเจ็บแสบได้ในเบื้องต้น ทำความสะอาดอวัยวะเพศภายนอกเบาๆได้ ไม่ทำการสวนล้าง งดการมีเพศสัมพันธ์ไปก่อน และสังเกตอาการค่ะว่ายังมีอาการเจ็บแสบอยู่แม้ไม่มีเพศสัมพันธ์หรือไม่ ถ้ายังมีอาการต่อเนื่อง เจ็บเยอะ มีสารคัดหลั่งผิดปกติไหลจากอวัยวะเพศ มีตุ่มหรือแผลให้เห็น ควรไปพบแพทย์